Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

Korvpalli Euroliiga üheksandas mänguvoorus alistas Maik-Kalev Kotsari ja Sander Raieste leivaisa Baskonia kodusaalis 93:73 Kaunase Žalgirise.
Baskonia juhtis tasavägise avaveerandi järel 21:20, kuid teise veerandaja võitis Žalgiris 24:21. Baskonia tuli pärast pausi võimsa hooga platsile ja võitis kolmanda veerandi 22:14. Viimased kümme minutit kuulusid võõrustajatele veel kindlamate numbritega 29:15.

Maik-Kalev Kotsar sai 18 minutit mänguaega, mille jooksul viskas ta kuus punkti (kahesed 3/6), haaras neli lauapalli ja andis ühe korvisöödu. Sander Raieste platsile ei pääsenud.

Baskonia parimatena tõid Matthew Costello ja Darius Thompson kumbki 19 punkti. Pierria Henry ja Vanja Marinkovic panustasid vastavalt 15 ja 14 punkti. Žalgirise edukaim oli 18 punkti kogunud Edgaras Ulanovas.

Baskonia kirjutas tabelisse nelja kaotuse kõrvale viienda võidu, sama palju võite ja kaotusi on ka Žalgirisel.

Tulemused:

Baskonia - Kaunase Žalgiris 93:73
ASVEL - Müncheni Bayern 74:75
Ateena Panathinaikos - Bologna Virtus 88:85
## Pealkiri:

user
Baskonia pani teisel poolajal Žalgirise vastu oma paremuse maksma
assistant